Előterjesztő: Toma Richárd polgármester

Előterjesztést készítette: Kovács Katalin pénzügyi csoportvezető

Előzetesen tárgyalja: Pénzügyi és Településfejlesztési Bizottság

Mellékletek: -

Elfogadás módja: egyszerű többség

**Előterjesztés**

**A Képviselő-testület 2021. december 8-i ülésére**

Előterjesztés tárgya: tájékoztató a követelések állományáról, a selejtezendő eszközökről

Tárgykört rendező jogszabályok:

* 2011. évi CLXXXIX. törvény Magyarország helyi önkormányzatairól
* 2011. évi CXCV. törvény az államháztartásról
* 14/2013.(V.14.) önkormányzati rendelet az Önkormányzat vagyonáról, a vagyongazdálkodás szabályairól

**Tisztelt Képviselő-testület!**

**Tisztelt Pénzügyi és Településfejlesztési Bizottság!**

Az év végéhez közeledve a zárási, leltározási munkálatok végrehajtásához, a tárgyi eszközök és követelések nyilvántartása témakörben az alábbi feladatok elvégzése szükséges.

1. ***Adókövetelések felülvizsgálata***

A Bábolnai Közös Önkormányzati Hivatal az idei év során is maximális figyelmet fordított az Önkormányzatot megillető helyi adók beszedésére, melyen keretében 2021. év július hónapban fizetési felszólítások kiküldésére került sor.

Az idei évben felszámolás és kényszertörlés miatti kivezetést kettő vállalkozás esetében kell eszközölni. A Mirabeka Service Kft. és a Szekerész Kft. vállalkozások felszámolása és kényszertörlése fejeződött be. Így az ASP adó szakrendszerből törölni kell a követelésünket. Iparűzési adónemből 116.993 Ft, a pótlék adónemből 39.235 Ft követelést kell kivezetni.

Teendőnk van az 5 éven túli, elévült adótartozásokkal kapcsolatban is. Elévült követelésként 675.416 forintot tartunk nyilván, melyből magánszemélyek kommunális adója 62.500 Ft, gépjárműadó 129.069 Ft, pótlék 14.047 Ft, talajterhelési díj 469.800 Ft. Ez az összeg 40 adózó magánszemélyek hátraléka, amit a Hivatal a nyilvántartásából töröl.

1. ***Tárgyi eszközök selejtezése***

Bana Község Önkormányzatánál és a Banai Bóbita Óvoda intézménynél 2021. évben eszközök selejtezésére nem került sor.

**Határozati javaslat:**

**……/2021. (XII. 8.) számú Képviselő-testületi határozat:**

Bana Község Önkormányzat Képviselő-testülete a követelések állományáról

készített előterjesztés áttekintését követően az alábbiakról rendelkezik:

I.

A Képviselő-testület javasolja, hogy az adókövetelések esetében

a felszámolási eljárással megszűnt társaságok 156.228 Ft összegű hátralékát

és az elévült adótartozások 675.416 Ft összegét a Hivatal törölje a nyilvántartásából.

Határidő: 2021. december 15.

Felelős: polgármester

Bana, 2021. december 7.

Toma Richárd

polgármester